[{"text_idx": "#000001", "text": "Post kvar jaroj da sindedic\u0302a laboro Hirotaka Masaaki (Vastalto) forlasis sian taskon kiel la redaktoro de la Esperanta versio de la monda blogaro Global Voices. La nova redaktoro estas Steven Brewer. Lau\u0306 li g\u0302uste per Esperanto Global Voices povus vere atingi siajn celojn."}, {"text_idx": "#000002", "text": "Global Voices estas internacia reto de blogantoj, tradukantoj kaj civitanaj j\u0302urnalistoj, kiuj raportas pri la evoluoj en la blogosfero diversloke en la mondo. Lau\u0306 sia manifesto, Global Voices celas \u201dkune por alporti al vi la informadojn de civitanoj el la tuta mondo, kun emfazo sur voc\u0302oj kiuj ordinare ne au\u0306dig\u0302as en internaciaj gravaj gazetaroj\u201d."}, {"text_idx": "#000003", "text": "La anglalingva reto estis fondita en 2004, kaj en 2007 al g\u0302i estis aldonita la projekto Lingua, kiu celas disvastigi la enhavon de Global Voices en aliaj lingvoj, helpe de volontulaj tradukistoj. Komence de novembro 2013 ekfunkciis Esperanta versio, sed jam post kelkaj semajnoj c\u0302esis aktivi la nikaragva redaktoro Uriel Gurdia\u0301n."}, {"text_idx": "#000005", "text": "\u2013 En oktobro 2013 mi alig\u0302is al Global Voices en Esperanto (GVE), kiu j\u0302us naskig\u0302is, invitite de mia malajzia amiko, kiu s\u0302ajne estis unu el la unuaj membroj de GVE. Komence mi tradukis plurajn afis\u0302ojn, sed tuj poste oni anoncis eksig\u0302on de tiama redaktoro de GVE. Konsiderante la situacion, mi decidis preni la postenon de kunredaktoro por ne mortigi la j\u0302usnaskitan GVE."}, {"text_idx": "#000007", "text": "\u2013 Global Voices kaptas voc\u0302ojn de civitanoj en diversaj lingvoj kaj kulturoj tra Interreto, kiuj ofte estas neglektataj de c\u0302effluaj amaskomunikiloj, kaj kunhavigas ilin per diverslingvaj tradukoj.\nMi s\u0302atas parolliberecon kaj subtenas komunikadon trans kulturoj kaj lingvoj, kiu estas deklarita en la Manifesto de Global Voices. Fakte la angla estas uzata kiel laborlingvo kaj pontolingvo en g\u0302ia sistemo, sed lau\u0306 mi Esperanto devas esti uzata pli ofte en tiu kampo."}, {"text_idx": "#000009", "text": "\u2013 Antau\u0306 c\u0302io mi dankas c\u0302iujn kunlaborantojn de GVE, sen kiuj mi ne povus tenadi la retejon. Sume 26 tradukistoj-au\u0306toroj kontribuis per 214 afis\u0302oj dum tri jaroj. Tio c\u0302i estas tre modesta nombro kompare kun mia idealo. Sed mi havas esperon, ke g\u0302i viglig\u0302os iom post iom en la venontaj jaroj."}, {"text_idx": "#000011", "text": "\u2013 Mi estis s\u0302okita de la reagoj de kelkaj esperantistoj en 2013, kiam nia retejo startis. Ili akre kritikis la lingvonivelon de la retejo, sed ne proponis helpojn. Kritikoj estas bonvenaj, sed konkretaj helpoj estas pli bonvenaj."}, {"text_idx": "#000012", "text": "Fine de novembro 2017 Vastalto anoncis, ke li devas forlasi la redaktoran taskon c\u0302e Global Voices, c\u0302ar li intertempe ig\u0302is estrarano de Japana Esperanto-Instituto kaj anig\u0302is en la teamo kiu kompilas novan Japanan-Esperantan vortaron."}, {"text_idx": "#000013", "text": "Lian lokon kiel c\u0302efa redaktoro konsentis preni Steven Brewer, kiu konas la projekton de multaj jaroj kaj jam de kelka tempo estis kunredaktoro."}, {"text_idx": "#000014", "text": "\u2013 Mi frue ekkonis la komunumon kaj komencis partopreni neformale. Sed ili malmulte interesig\u0302is pri Esperanto kaj ne interesig\u0302is pri ajna formala kunlaboro. En 2006, post la sukceso de \"Blogo-Tago\", en kiu 1.300 blogistoj partoprenis, mi ekhavis la ideon ke blogistoj verku dulingvan afis\u0302on por Esperanto-Tago kiu tus\u0302u lingvajn problemojn en ilia loka komunumo. Kun la helpo de aliaj aktivuloj, mi ekvarbis blogistojn kiuj verku ion."}, {"text_idx": "#000015", "text": "\u2013 En tiu momento, mi kontaktis Ethan Zuckerman denove kaj proponis al li ke mi verku serion de kvar dulingvaj afis\u0302oj por Global Voices por prezenti la Esperanto-komunumon kaj diskonigi informojn pri la Esperanto-taga evento. Mi verkis kvar afis\u0302ojn: Esperanto-Tago, Vojag\u0302o tra Esperantujo, Esperantujo tra bildoj kaj La Esperanta fenestro fermig\u0302as. Intervjuis min ankau\u0306 Libera Folio."}, {"text_idx": "#000019", "text": "\u2013 La celoj de Global Voices estas tute samaj kiel la interna ideo de Esperanto. Legu la manifeston. Tamen, la kreintoj de Global Voices decidis konstrui sian projekton surbaze de tradukado, kiu estas laborpostula kaj malperfekta. Malgrau\u0306 tio, mi kredas ke estas grave ke Esperanto restu parto de g\u0302i. Tra engag\u0302ig\u0302o, Global Voices eble povos ekkonscii, ke per Esperanto eblas pli vere plenumi la celojn al kiu ili nur aspiras. Mia celo estas eduki la redakcion, sed ankau\u0306 la homaron g\u0302enerale, pri Esperanto kiel vivanta fenomeno. Per nia partopreno, ni montras ke Esperanto ekzistas kaj eblas."}, {"text_idx": "#000021", "text": "\u2013 Per nia partopreno, ni povas montri ke Esperanto funkcias. Kaj ke g\u0302in subtenas vigla kaj disa komunumo. Kiu, tamen, ne estas tre vasta. Esperantistoj komprenu la skalon: Estas jam 600 homoj kiuj tradukas el la angla al diversaj aliaj lingvoj. C\u0302u ni povus trovi 600 homojn je nia flanko? Kiel mi diris, mia celo vere estas informadi pri Esperanto, simple per bona, profesia laboro kadre de la projekto. Sed mi konsentas ke dua etapo estus helpi ilin rekoni ke ekzistas interesa enhavo en la Esperanto-komunumo."}, {"text_idx": "#000023", "text": "\u2013 Oni jam konstatas c\u0302e Global Voices ke la laboro de redaktoro estas tro peza por unu persono. La redakcio volas evoluigi por c\u0302iu lingvo tri-homan teamon. Estu varbisto, kiu serc\u0302os kaj allogos novajn tradukistojn; promociisto, kiu traktos la soci-retan laboron; kaj redaktoro, kiu prizorgos nur la tradukojn kaj afis\u0302ojn."}, {"text_idx": "#000024", "text": "\u2013 Sed c\u0302i\u2013momente, mi simple devas ekkoni la novan komunumon kaj ties komunkilojn. Mi scias ke Vastalto iom suferis pro la bezono uzi tiel multe la anglan kun la aliaj redaktoroj. Mi esperas ke mia kapablo senpere uzi la anglan ebligos al mi kunlabori pli proksime."}, {"text_idx": "#000026", "text": "\u2013 Mi invitas homojn kiuj volas farig\u0302i tradukistoj bonvole alig\u0302i en la retejo. Ni ege bezonas pli da aktivaj tradukistoj por montri ke Esperanto estas vivanta lingvo. Mi ankau\u0306 baldau\u0306 serc\u0302os homojn kiuj pretas kunlabori por varbi kaj gvidi novajn tradukistojn kaj por fari la soci-retumadon. Mi volas mem lerni kiel c\u0302io funkcias."}, {"text_idx": "#000028", "text": "Monda blogaro nun ankau\u0306 en Esperanto"}, {"text_idx": "#000029", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000031", "text": "Libera Folio plej populara primovada retejo"}, {"text_idx": "#000032", "text": "Bedau\u0306rinde la log\u0302antoj en C\u0302inio ne povas malfermi g\u0302in!"}, {"text_idx": "#000033", "text": "Steven, mi pensas, ke vi trafe taksas la strategian valoron de la retejo Global Voices, kaj vers\u0302ajne Libera Folio simile pensas, c\u0302ar jam dum certa tempo, LF listigas tiun retejon sur sia hejmpag\u0302o (dekstre, malsupre)."}, {"text_idx": "#000037", "text": "Multe da elstaraj esperantaj projektoj, ekzemple, Vikipedio kaj nova abundo da jutubaj vidindaj\u0302oj, bezonas la kunlaboron de tradukantoj. En UEA ekzistas 58 Fakaj Asocioj, inter ili Komercistoj, Komunistoj kaj Kat-S\u0302atantoj, sed nuntempe ne estas loko por strategie valora grupo kiel tiu de niaj bonaj, sindonemaj tradukantoj."}, {"text_idx": "#000038", "text": "Nova fakgrupo, ni provizore nomu g\u0302in TRADUKULOJ, povas plisolidigi la grundon sur kiu merite sukcesa projekto kiel Global Voices kaj aliaj tiaj projektoj povas c\u0302erpi sciojn kaj fortojn. Kion vi pensas?"}, {"text_idx": "#000041", "text": "Se jam estas 58 tiaj \"fakaj asocioj\" . . . kion efektive UEA faras por ili? C\u0302u ne pli simple kaj facile starigi grupon tiucele, sen rilato al UEA?"}, {"text_idx": "#000046", "text": "Sed vi tute pravas ke, lau\u0306 starpunkto de UEA, precize tian sintenon estas deviga. UEA serc\u0302u kie ajn Esperanto okazas kaj enmetu sin tie por s\u0302ajnigi ke g\u0302i ludas ajnan rolon. Mi nomis tiun strategion \"plividebligi\" antau\u0306 ses jaroj: Sed lau\u0306 starpunkto de GV, ni ne nun pretas."}, {"text_idx": "#000050", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000051", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}, {"text_idx": "#000054", "text": "Alig\u0302i al 400 aliaj abonantoj"}]